google/wiki40b huggingface dataset:
Instrument landing system

ILS (Instrument Landing System) je pristávací systém, systém automatického priblíženia lietadla k dráhe. ILS sa delí na viac kategórii CAT I., CAT II., CAT III., pričom pri CAT II. a CAT III. dokáže lietadlo samo pristáť na autopilota, autoland. Stačí ak pilot nastaví frekvenciu ILS, aktivuje Approach autopilota a lietadlo dosadne samo.
Pri ILS CAT I. je system autolandu nefunkčný. Vtedy sa pomocou ILS len priblížite k dráhe, pilot deaktivuje autopilota a manuálne dosadne.
Chemicky čistá látka

Chemicky čistá látka, označovaná aj ako chemické indivíduum je látka zložená z rovnakých častíc - atómov, molekúl alebo skupín iónov. Má stále charakteristické vlastnosti podľa ktorých môžeme vypočítať teplotu topenia a teplotu varu. Chemicky čiste látky sú : všetky prvky alebo zlúčeniny (napr. kyslík, voda, MgCl2.6H2O, ZnSO4,...)
Montagnac-la-Crempse

Poloha

Obec má rozlohu 25,49 km². Najvyšší bod je položený 199 m n. m. a najnižší bod 92 m n. m.

Obyvateľstvo

Počet obyvateľov obce je 379 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Kapverd

Vlajka Kapverd – Kapverdy používajú svoju súčasnú vlajku od roku 1992. Predchádzajúcu vlajku zamenili súčasnou po tom, keď vládu nad ostrovmi stratila politická strana Partido Africano da Independencia de Guine e Cabo Verde (PAIGC – Africká strana nezávislosti Guiney a Kapverdských ostrovov) a v krajine začali budovať demokraciu.
Po vyhlásení nezávislosti 5. 6. 1975 zaviala na ostrovoch vlajka odvodená od vlajky Africkej strany nezávislosti Guiney a Kapverdských ostrovov. Z nej boli odstránené iniciály názvu strany (PAIGC) a čierna hviezda bola obklopená kukuričným vencom, spojeným lastúrou. Po víťazstve opozície v prvých slobodných voľbách v roku 1991 bola o rok neskôr zavedená nová vlajka, ktorá už neobsahuje panafrické farby.
Gouraincourt

Poloha

Obec má rozlohu 5,45 km². Najvyšší bod je položený 263 m n. m. a najnižší bod 229 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Loucrup

Poloha

Obec má rozlohu 3,62 km². Najvyšší bod je položený 588 m n. m. a najnižší bod 397 m n. m.

Obyvateľstvo

Počet obyvateľov obce je 211 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
10. roky 4. storočia

Udalosti

313- Konštantín Veľký vydal Milánsky edikt.
Parma (štít)

Parma bol rímsky štít, súčasť rímskej uniformy v 1. – 8. storočí po Kr.

História a vzhľad

Tento štít Rimania vymysleli v 1. storočí a používal sa v kavalérií a v auxiliách (pomocných zboroch). Jeho tvar bol elipsovitý. V légiách ho používali niektorí práporčíci, niekedy i centurióni. Termínom Parma sa označuje aj menší guľatý štít, používaný niektorými práporčíkmi a gladiátormi.
Zatiaľ, čo boli štíty légií zvyčajne červené, auxílie preferovali modrú farbu. Štít Parma bol výhodný pre jazdectvo a pre práporčíkov, ktorým bol ľahší, no auxílie ho mali iba z dôvodu prípadnej vzbury. V prípade vzbury by legionári mali vďaka štítu Scutum a celkovému kvalitnejšiemu vybaveniu väčšiu pravdepodobnosť na úspech. Keď sa však Scutum v 3. stor. vyradil, Parmu používali aj légie.
Vo Východorímskom (Byzantskom) impériu sa Parma používala približne až do 8. stor., kedy bola nahradená mandľovými štítmi. V neskororímskom a ranobyzantskom období bol najčastejším motívom na štíte kresťanský znak chi-ro (zo začiatočných gréckych písmen Kristovho mena, Χρίσθος). Práve byzantskí bojovníci s týmto elipsovitým štítom (σκουτάτοι, skutati) tvorili spolu s kavalériou údernú silu byzantskej armády.
Kristin Scottová Thomasová

Životopis

Hoci pôvodne herectvo chcela študovať v rodnom Anglicku, život ju priviedol do Paríža, kde vyštudovala na francúzskej umeleckej škole L'Ecole Nationale des Arts et Techniques de Theatres. Francúzsko sa potom nakoniec stalo jej druhým domovom. Vydala sa tu za francúzskeho gynekológa a mala s ním dve deti.

Umelecká kariéra

Jej prvá výraznejšia úloha bol film Štyri svadby a jeden pohreb z roku 1994, za ktorú dostala cenu BAFTA. Veľmi výraznú úlohu vytvorila aj vo filme Anglický pacient, za ktorú bola nominovaná na Oscara, výrazné hlavné role vytvorila aj v ďalších známych filmoch ako bola snímka Zaklínač koní s Robertom Redfordom alebo Náhodné stretnutie s Harrisonom Fordom.
V roku 2005 si spoločne s Rowanom Atkinsonom zahrala v bláznivej komédii Univerzálna upratovačka, v roku 2008 si zahrala s Jessicou Bielovou v britsko-kanadskej snímke Lekcia neslušného správania.
The White Ship

Dej

Hlavným hrdinom i rozprávačom poviedky je strážca majáka Basil Elton. Strážcom bol jeho otec i starý otec; v tých časoch ešte more v okolí križovalo množstvo plavidiel; dnes je more pusté. V snoch vídal tajomnú Bielu loď s podivným bradatým mužom, ktorý ho pozýval na palubu; jednej noci jeho pozvanie prijal a "po moste utkanom z mesačných lúčov" prešiel na palubu. Spoločne objavujú mystickú reťaz ostrovov nepodobných ničomu, čo existuje na Zemi.
Cestovali okolo krajiny Zar, sídla krásnych snov a predstáv, z brehov ktorej už niet návratu. Videli Thalarion, úžasné a zároveň hrozivé mesto divov, kde sú zhromaždené všetky záhady. Osvetlený prístav s obrovskou bránou Akariel lákal k návšteve, no ani tu sa nezastavili; v meste žili len šialenci a démoni a "ulice sa beleli nepochovanými kosťami tých, ktorí sa opovážili pozrieť do tváre mocnému Lathimu, vládcovi mesta". Biela loď pokračovala ďalej k pobrežiu krajiny Xura, zeme nedosiahnuteľných rozkoší; napohľad krásnej a lákavej, no pri bližšom pohľade smrtonosnej a prehnitej. Nakoniec dorazili do zeme Sona-Nyl, krajiny večnosti, kde konečne vystúpili na breh.
Basil Elton žil v Sona-Nyl, krajine podobnej pozemskému raju, celé veky. Po čase ho však prepadol nepokoj a túžba plaviť sa do Cathurie, krajiny nádeje, ktorú ešte žiaden človek nevidel; tajomný muž ho od nebezpečnej cesty odhováral, no Basil bol neoblomný. Táto krajina zázrakov mala ležať za čadičovými stĺpmi na Západe; namiesto nej sa však za stĺpmi zahalenými hmlou objavil koniec sveta: obrovský vodopád, ktorý Bielu loď pohltil.
Elton precitol na vlhkých kameňoch, ktoré lemovali polostrov s jeho majákom a videl skazu lode; prvýkrát maják neodviedol svoju prácu. Keď doň neskôr vstúpil, zistil, že sa v ňom nič nezmenilo; ani dátum v kalendári. Od tých čias už Basil Elton Bielu loď nikdy nevidel.

Zaujímavosti

Poviedka bola upravená do podoby piesne hudobnou skupinou H. P. Lovecraft zo 60-tich rokov 20. storočia, hrajúcu psychedelic rock, pričom vyšla na ich rovnomennom albume.
Osteoblast

Osteoblast je bunka, ktorá vytvára kostné tkanivo. Je pôvodom z mezenchýmu. Produkuje základnú medzibunkovú hmotu kosti vo forme prekurzorov, ktoré následne polymerizujú a vytvárajú nezvépenatelý osteoid. Po obklopení touto hmotou sa mení na osteocyt.
Le Désert

Poloha

Obec má rozlohu 3,88 km². Najvyšší bod je položený 186 m n. m. a najnižší bod 132 m n. m.

Obyvateľstvo

Počet obyvateľov obce je 78 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charlotte

Charlotte je najväčšie mesto v americkom štáte Severná Karolína a 20. najväčšie mesto v Spojených štátoch. Má rozlohu 629 km² a žije tu okolo 611-tisíc obyvateľov.
Petrovany

Polohopis

Obec Petrovany leží 8 km južne od Prešova. So svojou výhodnou polohou a počtom obyvateľov patrí medzi veľké obce východoslovenského regiónu. V obci sídli niekoľko podnikateľských subjektov.
Tvar (filozofia)

Tvar alebo v niektorých kontextoch aj forma je abstrakcia od hmotnej podstaty telesa. Opak látky.

Albert Veľký

Forma podľa Alberta Veľkého je to, čo je všeobecné, čiže idea nezávislá od látky. Formy aktualizujúce látku sú odrazom tejto idey, ktorá vo veci nemá bytie (nebo, ktoré vidím, je čosi iné ako nebo vôbec; v prvom prípade je látka spojená s formou, v druhom formou je však len to, čo je všeobecné, nespojené s látkou). Formy prajestvujúce v božskom rozume počiatkami vecí, odovzdávané veciam prostredníctvom inštrumentálnych vlastných príčin (duchovné bytia, elementárne kvality a semená), ktoré sú riadené svetlom božského rozumu. Takto sú formy zároveň počiatkom jestvovania vecí, ako aj zdrojom ľudského poznania, ďaka čomu môže človek z foriem vecí usudzovať na prvé formy obsiahnuté v absolútnom rozume. Ľudská duša ako forma bezprostredne pochádza od Boha.

Hegel

Forma je podľa Hegela tunajšie vznikanie konkrétneho obsahu samého; rozčlenenosť v sebe, skladanie sa z rôznych substrátov; samostatnosť bytia veci.

Kant

Forma je podľa Kanta princíp štruktúry a usporiadania spočívajúci v a priori daných formách názoru (priestore a čase) a ume (kategoriách), ktoré sa uplatňujú pri usporiadavaní materiálu skúsenosti. Forma a štruktúra teda neprináležia veciam osebe, ktoré nám poskytujú iba obsah, ktorý sa má ešte len formovať. Formy názory a myslenia sú nemenné bezobsažné logické štruktúry, ktoré existujú pred obsahmi ľudskej skúsenosti a nezávisle od nich. Ako také predstavujú aktívny, formu dodávajúci princíp poznania.

Tomáš Akvinský

Forma je podľa Tomáša Akvinského substančne skutočný, činný a realizujúci prvok každej veci; forma je v každom materiálnom objekte (spolu s látkou); forma formuje primárnu matériu, ktorá je čírou pasivitou, a bez formy sa vôbec nikdy a nikde nemôže vyskytovať.
Pieria (manželka Danaa)

Pieria (starogr. Πιερία – Pieria) je v gréckej mytológii manželka líbyjského kráľa Danaa.
Pieria bola manželka líbyjského kráľa Danaa a matka jeho dcér, Aktaie, Podarky, Dióxippy, Adity, Ókypety a Pylargy. Danaos mal päťdesiat dcér, ktoré mal so svojimi manželkami, alebo družkami. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Dcéram Pierie potom vybrali za manželov synov Aigypta a jeho manželky Gorgo. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Catheux

Poloha

Obec má rozlohu 11,78 km². Najvyšší bod je položený 177 m n. m. a najnižší bod 87 m n. m.

Obyvateľstvo

Počet obyvateľov obce je 112 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plaimpied-Givaudins

Poloha

Obec má rozlohu 40,51 km². Najvyšší bod je položený 177 m n. m. a najnižší bod 128 m n. m.

Obyvateľstvo

Počet obyvateľov obce je 1 783 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vendelles

Poloha

Vendelles má rozlohu 5,28 km². Najvyšší bod je položený 123 m n. m. a najnižší bod 78 m n. m.

Obyvateľstvo

Vendelles má 112 obyvateľov (2009).
Graf vývoja obyvateľstva:
Zdroje: INSEE
Jeremy Wariner

Osaka 2007

Warinersa zabehol tretí najrýchlejší čas historických tabuliek v behu na 400 m časom 43,45s. Vo finálovom behu bol medzi ním a druhým Merrittom rozdiel 51 stotín. Od tretieho Taylora ho delila takmer sekunda - 44.32. V štafete, ako poslednej disciplíne 11. MS, padol výkon roka (2:55.56). Štafeta prvých bola zložená z pretekárov: LaShawn Merritt, Angelo Taylor, Darold Williamson a Jeremy Wariner.

Peking 2008

Na Letných olympijských hrách 2008 v Pekingu skončil na druhom mieste časom 44,74. Stratu na prvého LaShawna Merritta mal 99 stotín a náskok pred tretím Davidom Nevillom šesť stotín sekundy.
Bol členom štafety v behu na 4x400 metrov, ktorá skončila na prvom mieste časom 2:55,39 s a tým vytvorila nový olympijský rekord na tejto trati.
Framicourt

Poloha

Obec má rozlohu 5,02 km². Najvyšší bod je položený 166 m n. m. a najnižší bod 119 m n. m.

Obyvateľstvo

Počet obyvateľov obce je 163 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zobrazovanie

Zobrazovanie je druh zdvojovania; znázorňovanie obrazom, vyobrazením (napr. kresbou, maľbou, fotografiou, rysovaním ap.); vyjadrovanie sa o niečom umeleckými prostriedkami, umelecké zachycovanie niečoho.
Marchais-Beton

Poloha

Obec má rozlohu 10,95 km². Najvyšší bod je položený 203 m n. m. a najnižší bod 163 m n. m.

Obyvateľstvo

Počet obyvateľov obce je 119 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Melas (syn Porthaóna)

Melas (starogr. Μέλας – Melas) je v gréckej mytológii syn Portaóna a jeho manželky Euryty.
Melas bol synom kalydónskeho kráľa Porthaóna a bratom Oinea, Agria, Alkathoa, Leukópea a Steropy, ktorá s riečnym bohom Achelóom, splodila Sirény. Keď na trón po Porthaónovi zasadol jeho syn Oineus, po krátkom kraľovaní ho Agrios so svojimi synmi zvrhol a zasadol na trón. Oinea však po rokoch oslobodil argejský kráľ Diomédes, ktorý po návrate z trójskej vojny Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil.
Trójskej vojny sa zúčastnil aj Melas. Po únose Heleny trójskym princom Paridom, sa ako mnohí iní Achájci aj on pridal k spartskému kráľovi Menelaovi, aby oslobodil jeho manželku. Pri brehoch Tróje sa vylodilo ohromné achájske vojsko a zaútočilo na trójske hradby, Trójania ale ich útok odrazili a Achájci boli nútení postaviť tábor a mesto obliehať. Aj keď vojsko Trójanov bolo spočiatku nepočetné, vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónon a hrdinom Achilleom sa v desiatom roku vojny podarilo Trójanom posilneným spojencami za pomoci bohov dobyť achájsku hradbu a priblížiť sa k achájskym lodiam. U Homéra jeho meno zaznie v štrnástom speve Iliady, keď sa Achájcom podarilo na čas zastaviť prienik trójskeho vojska.
Anamur

Anamur je mesto v južnom Turecku. Je taktiež najjužnejším bodom pevninského Turecka, ktorý susedí s Iránom. Hranice na juhu však v meste Anamur tvorí Stredozemné more. Je výnimočné svojou polohou, ktorá ako najteplejšiemu miestu v Turecku dovoľuje naplno rozvíjať pestovanie tropického ovocia a jeho vývoz. Anamur rekordérom vo vývoze a pestovaní jahôd, banánov a iných plodov tropického pásma. Nie je tu veľmi rozšírený turistický ruch, aj keď známe letovisko Alanya je vzdialené len 3 až 4 hodiny cesty na západ. Zahraniční turisti tu majú svoje obydlia a letné domy. Doprava je odkázaná na cestnú a lodnú.

Anamurium

Staroveké mesto, ktoré leží vo svahu kopca je dnes historickou pamiatkou na rímsku kolonizáciu tejto oblasti, keď ešte nepatrila Turecku. Tvorí ho viacero starovekých budov a komplex pozostávajúci z kúpeľov, divadla, a malej promenády vedúcej k moru, vyzdobenej mozaikami. Množstvo z nich je ponechaných napospas času.

Mamure

Stredoveká križiacka pevnosť poskytuje pohľad na stavbu takýchto budov a ich výzor. Zachovalá, len na malých miestach poškodená hradba plnila účel ochrannej stavby, pozoruhodné sú najmä hrubé múry s prechodmi, schodišťami, chodbami a dodnes stojacimi vežami. Súčasťou Mamure je aj mešita, ktorú tu postavili arabskí dobyvatelia ešte v 12. storočí.
Lanas

Poloha

Lanas má rozlohu 9,85 km². Najvyšší bod je položený 318 m n. m. a najnižší bod 127 m n. m.

Obyvateľstvo

Lanas má 384 obyvateľov (2009).
Graf vývoja obyvateľstva:
Zdroje: INSEE
Majstrovstvá sveta vo vodnom póle 2015

Voľby

Záujem o usporiadanie Plaveckých majstrovstiev sveta 2015 prejavilo 5 miest: mexická Guadalajara, Hongkong, Kanton, Kazaň a Montreal. Kanton a Montreal svoju oficiálnu žiadosť pred samotným hlasovaním stiahli. V júli 2011 FINA odsúhlasila za organizátora mesto Kazaň.
Sľúbili sme si lásku

Sľúbili sme si lásku je slovenská pieseň považovaná za hymnu Nežnej revolúcie, ktorú v roku 1989 napísal Ivan Hoffman.

Text

1. Videli sme tých, ktorí vystierali ruky,
mali ich prázdne a ešte bola tma,
po našich uliciach odvtedy prešli veky,
zobudili sme sa zo zlého sna.
R: Sľúbili sme si lásku, sľúbili vravieť pravdu len,
sľúbili sme si vydržať, sľúbili sme si nový deň.
2. Tí mladí za nás vystreli prázdne ruky,
za nás boli bití, za naše mlčanie,
po našich uliciach odvtedy prešli veky
a zaznelo zlému posledné zvonenie.
R: Sľúbili sme si lásku, sľúbili vravieť pravdu len,
sľúbili sme si vydržať, sľúbili sme si nový deň.
3. Vystrime s nimi všetci prázdne ruky,
a bude v nich naša budúcnosť,
na našich uliciach podajme si ruky,
neviery a strachu už ozaj bolo dosť.
R: Sľúbili sme si lásku, sľúbili vravieť pravdu len,
sľúbili sme si vydržať, sľúbili sme si nový deň.
Bosquentin

Poloha

Obec má rozlohu 6,9 km². Najvyšší bod je položený 172 m n. m. a najnižší bod 132 m n. m.

Obyvateľstvo

Počet obyvateľov obce je 115 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Amand-sur-Fion

Poloha

Obec má rozlohu 28,4 km². Najvyšší bod je položený 225 m n. m. a najnižší bod 99 m n. m.

Obyvateľstvo

Počet obyvateľov obce je 1 050 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mœrnach

Poloha

Obec má rozlohu 6,79 km². Najvyšší bod je položený 644 m n. m. a najnižší bod 417 m n. m.

Obyvateľstvo

Počet obyvateľov obce je 572 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Albert Marth

Životopis

Marth študoval teológiu na Berlínskej univerzite, no jeho záujem o matematiku a astronómiu ho viedol k tomu, že začal študovať astronómiu u Christiana Petersa v Königsbergu. V roku 1853 prijal pozvanie Georga Bishopa, bohatého obchodníka a mecenáša zaujímajúceho sa o astronómiu, do Londýna, kde sa stal asistentom Johna Russela Hinda a v roku 1854 prevzal jeho funkciu na tamojšom observatóriu.
1. marca 1854 objavil malú planétku 29 Amphitrite.
Od roku 1862 pracoval ako asistent Viliama Lassela na Malte, kde urobil najviac svojich astronomických objavov. Neskôr pracoval v Markree Observatory v Írsku. Posledné roky života strávil v Nemecku, kde v roku 1897 v Heidelbergu zomrel na rakovinu.
Na jeho počesť sú pomenované krátery na Mesiaci (Marth) aj na Marse (Marth).
Okres (Poľsko)

Okresy

Vojvodstvá sa delia na mestské a vidiecke okresy:
Bracquemont

Poloha

Obec má rozlohu 4,84 km². Najvyšší bod je položený 97 m n. m. a najnižší bod 0 m n. m.

Obyvateľstvo

Počet obyvateľov obce je 864 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Heimsbrunn

Poloha

Obec má rozlohu 10,59 km². Najvyšší bod je položený 314 m n. m. a najnižší bod 262 m n. m.

Obyvateľstvo

Počet obyvateľov obce je 1 453 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maubec (Isère)

Poloha

Obec má rozlohu 8,57 km². Najvyšší bod je položený 491 m n. m. a najnižší bod 255 m n. m.

Obyvateľstvo

Počet obyvateľov obce je 1 640 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Spolok včelárov Slovenska

Spolok včelárov Slovenska (SVS) je nástupnícka celoslovenská organizácia najstarších včelárskych spolkov na Slovensku, jednak Krajinského Ústredia Spolkov včelárskych na Slovensku (1931) a Prvého Spolku slovenských včelárov na Slovensku (vtedy v Hornom Uhorsku) založeného Štefanom Závodníkom v roku 1869. Jeho úlohou je chrániť a rozvíjať záujmy slovenských včelárov na rôznych úrovniach, vzájomná pomoc, vzdelávanie spoločnosti v oblasti včelárstva, uchovávanie a odovzdávanie duchovného odkazu tých, ktorí sa zaslúžili o jeho rozvoj.
Spolok pokračuje vo vydávaní časopisu Slovenský včelár, ktorý vychádza od r. 1923.
Satoši Furukawa

Lekár

Satoši Furukawa sa narodil v Jokohame, vyštudoval medicínu na Tokijskej univerzite – absolvoval v marci 1989. Po škole liečil v univerzitnej nemocnici, od roku 1990 bol štyri roky chirurgom v Ústrednej nemocnici prefektáry Ibaragi (angl. Ibaragi Prefecture Central Hospital), neskôr aj v iných nemocniciach. Roku 1997 sa vrátil do univerzitnej nemocnice a na Tokijskú univerzitu k postgraduálnemu štúdiu, po troch rokoch úspešne dokončenom ziskom titulu PhD.

Astronaut

Roku 1998 sa prihlásil do 4. náboru japonskej kozmickej agentúry NASDA (v októbri 2003 zlúčená s dvomi ďalšími agentúrami v JAXA), úspešne prešiel všetkými kolami výberu a 10. februára 1999 bol zaradený medzi astronautov oddielu NASDA. V apríli 1999 – januári 2001 absolvoval kozmonautický výcvik v stredisku JAXA v Cukube, po jeho ukončení mu JAXA priznala kvalifikáciu astronauta.
Po zakončení základného výcviku sa zúčastnil prací na module Kibó. August – september 2002 strávil na stáži v Európskom astronautickom stredisku v Kolíne nad Rýnom. V prvom štvrťročí 2003 v Cukube cvičil prácu v module Kibó. V júli – septembri 2003 sa v Stredisku prípravy kozmonautov v Hviezdnom mestečku zoznamoval s loďou Sojuz. Koncom roku 2003 sa podieľal na vypracovaní postupu pripojenia Kibó k ISS (vrátane súvisiaceho výstupu do kozmu). Potom sa vrátil na výcvik do Ruska zakončený v máji 2004 získaním kvalifikácie palubného inženiera Sojuzu. Od júna 2004 precházal v Johnsonovom vesmírnom stredisku v texaskom Houstone prípravou na let v amerických raketoplánoch, kvalifikácia letového špecialistu mu bola priznaná vo februári 2006. V Houstone už zostal, venoval sa príprave vypustenia modulu Kibó.
V máji 2008 JAXA oznámila menovanie Furukawy náhradníkom Nogučiho v posádke Expedície 22/23 so štartom v Sojuze TMA-17 v decembri 2009. V decembri 2008 JAXA oznámila let Furukavu na ISS na jar 2011. V júli 2009 bolo zverejnené jeho menovanie členom záložnej posádky Expedície 26 (štart v novembri 2010) a hlavnej posádky Expedície 28/29 so štartom v máji 2011. V októbri 2009 NASA jeho zaradenie do Expedície 28 potvrdila.
Satoši Furukawa je ženatý, má dve deti – syna a dcéru.
Tučapská skalka

Ochrana

Predmetom ochrany je fragment xerotermného spoločenstva, obklopeného poľnohospodárskou pôdou. Nachádzajú sa tu významné druhy teplomilnej flóry a fauny.

Geológia

Oblasť Tučapskej skalky vznikla vyzdvihnutím podložných hornín pozdĺž jedného zlomu zlomového pásma Hanej. Menej odolné horniny boli oderodované, kým pevnejšie horniny (v tomto prípade granodiority) vytvorili v krajine tzv. hrče. Samotný útvar Tučapskej skalky bol neskôr dotvorený činnosťou človeka, konkrétne ťažbou sprašových hlín a biotického granodioritu. Po ukončení ťažby bol charakter lokality priaznivý pre kolonizáciu teplomilnou flórou a faunou.
Pri okraji prírodnej pamiatky sa nachádza sírny prameň.

Flóra

Rastie tu okolo 120 druhov vyšších rastlín, napríklad astra spišská alebo veronikovec klasnatý. Najsevernejši u lokalitu svojho rozšírenia tu mal Záhořanka žltá, ten sa však v posledných rokoch na lokalite už nenašiel.
Pre udržanie stepného charakteru lokality je potreba jeden až dvakrát ročne vykonať kosbu.

Fauna

Vyskytujú sa tu teplomilné druhy hmyzu, napríklad samotárske včely pieskárka andrena agilissima a chalicodoma parietina. Z motýľov sa tu pravidelne vyskytujú napríklad lišaj mliečnikový alebo dúhovec menší. Stálym obyvateľom Tučapskej skalky je tiež čmeliak zemný.